<p>Neni 28, Paragrafi 3</p>
<p> </p>

<p>Me qëllim të harmonizimit me Ligjin Nr. 08/L-108 për Deklarimin, Prejardhjen dhe Kontrollin e Pasurisë dhe Dhuratave, Agjencia rekomandon riformulimin e paragrafëve 3 dhe 4 të Nenit 28 si në vijim:</p>
<p>3. Në rast të mosdeklarimit të pasurisë nga gjyqtari apo prokurori, brenda afateve ligjore, ndaj tyre shqiptohet masa ndëshkimore nga Agjencia për Parandalimin e Korrupsionit sipas procedurës dhe në vlerën e përcaktuar me ligjin e veçantë për deklarimin e pasurisë.</p>
<p>Si dhe paragrafi 4 i Nenit 28 të riformulohet si në vijim: </p>
<p>4.Në rast të mosdeklarimit të pasurisë ndaj gjyqtarit apo prokurorit zhvillohet procedurë penale për veprën penale përkatëse të përcaktuar me Kodin Penal të Kosovës.</p>
<p>(Sqarim: pra esenca e riformulimit të paragrafit qëndron pikërisht te fjalia kur fillon paragrafi 4 si: "<strong>në rast të mosdeklarimit të vazhdueshëm të pasurisë</strong>", kjo për faktin se ligji i veçantë në asnjë pjesë të tij nuk e ndërlidh përgjegjësinë penale me vazhdueshmërinë apo jo të subjektit deklarues për deklarim të pasurisë qoftë pas kalimit të periudhës prej 15 ditë kur subjekti deklarues dështon me deklarimin e pasurisë, apo edhe të deklarimit të rremë, e cila vepër penale e parashikuar me Kodin Penal të Kosovës, prandaj edhe rekomandon të fshihet " <strong>mos deklarimit të vazhdueshëm</strong>" . )</p>
